ESCOLA  BALTASAR SEGÚ

EXPRESSIÓ ESCRITA


DESCRIPCIÓ D’INTERIORS

L’INTERIOR D’UNA CASA

La cuina era al costat del menjador i també donava a la galeria, i damunt dels fogons hi havia una campana de xemeneia de cuina antiga i aquesta campana de xemeneia de cuina antiga, tot i que no la feien servir perquè guisaven amb gas, es veu que estava plena de sutge i quan estava a punt de ploure queien grumolls de sutge damunt dels fogons. Al fons del menjador hi havia una porta de vidriera que donava a un passadís i en aquest passadís hi havia un armari antic molt alt i ample, i, quan hi havia quietud a la casa, era una gran serenata de corcs. Aquell armari era la menjadora dels corcs.

Doncs vam anar pel passadís de l’armari i vam entrar en una sala i alcova que havien fet moderna i n’havien arrencat les vidrieres que separaven i només quedava l’arc de bastiment. A la sala d’aquesta sala i alcova hi havia un altre armari de caoba negra, amb el mirall tot picat. Sota mateix la finestra que tocava al sostre, com la finestra del menjador, hi havia un tocador també amb el mirall picat, i, a un costat, un lavabo nou amb aixeta de níquel. A l’alcova hi havia, a banda i banda, prestatges fins al sostre, plens de llibres, i en el fons, una llibreria armari, de fusta a baix i armari de vidres a dalt, i un dels vidres, estava tot estrellat.
Mercè Rodoreda, L’interior d’una casa
ACTIVITATS DE COMPRENSIÓ

· Marca amb una X les respostes correctes:


Aquest text descriu:


Tres espais diferents de la casa.


Sis espais diferents de la casa.


Quatre espais diferents.





Els espais reformats de la casa eren:


La cuina i el lavabo.


El menjador i la sala i alcova.


La sala i alcova i el lavabo.





3- La casa descrita és:


		a. Moderna.


		b. Antiga.


		c. El text no ho diu.





4- El sutge és:


		a. Una substància negra.


		b. Una brutícia.


		c. Una substància incolora.

